62023CJ0214_INF
Решение на Съда (десети състав) от 8 май 2025 г. —Комисия/Дания (Директива за авторските права в цифровия единен пазар)
(Дело C‑214/23)
„Неизпълнение на задължения от държава членка — Член 258 ДФЕС — Директива (ЕС) 2019/790 — Цифров единен пазар — Авторско право и сродни права — Частично транспониране — Член 260, параграф 3 ДФЕС — Имуществени санкции — Осъдително искане за заплащане на еднократно платима сума и на периодична имуществена санкция — Частично оттегляне на иска“
1.
Иск за установяване на неизпълнение на задължения — Неизпълнение на задълженията по директива — Задължение за съобщаване на мерките за транспониране — Обхват
(член 260, параграф 3 ДФЕС)
(вж. т. 54)
2.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Еднократно платима сума — Цел
(член 260, параграф 3 ДФЕС; Директива 2019/790 на Европейския парламент и на Съвета)
(вж. т. 60—62)
3.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Еднократно платима сума — Определяне на размера — Критерии
(член 260, параграф 3 ДФЕС; Директива 2019/790 на Европейския парламент и на Съвета)
(вж. т. 72—76)
Диспозитив
1)
Като до изтичането на срока, определен в мотивираното становище на Европейската комисия от 19 май 2022 г., не е приело необходимите законови, подзаконови и административни разпоредби, за да се съобрази с Директива (ЕС) 2019/790 на Европейския парламент и на Съвета от 17 април 2019 година относно авторското право и сродните му права в цифровия единен пазар и за изменение на директиви 96/9/ЕО и 2001/29/ЕО, и съответно като не е съобщило на Комисията тези разпоредби, Кралство Дания не е изпълнило задълженията си по член 29 от тази директива.
2)
Осъжда Кралство Дания да заплати на Европейската комисия еднократна сума в размер на 1600000 евро.
3)
Осъжда Кралство Дания да понесе, наред с направените от него съдебни разноски, и тези на Европейската комисия.